බණ්ඩාරනායක මහතාගේ සහ මැතිනියගේ මඟ යමින් එක්සත් ජාතික පක්ෂයෙන්, සම සමාජ පක්ෂයෙන්, කොමියුනිස්ට් පක්ෂයෙන්, මහජන එක්සත් පෙරමුණෙන් පමණක් නොව දෙමළ ජාතික සන්ධානයෙන් පවා ශ්‍රී ලංකා නිදහස් පක්ෂයට ශක්තිය ලබා ගන්නට අද හැකි වී තිබෙන බව ජනාධිපතිවරයා කීවේය.ඒ සියලුදෙනා වත්මන් රජයේ ප්‍රතිපත්ති පිළිගෙන බලවේගයක් ලෙසින් එකට එකතුව ගමන් අරඹා තිබෙන බවත් ජනාධිපතිවරයා ශ්‍රී ලංකා නිදහස් වෘත්තියවේදීන්ගේ සංවිධානයේ දිස්ත්‍රික් මෙහෙයුම් කමිටු සාමාජිකයන්ගේ රැස්වීමට ලක්ෂ්මන් කදිරගාමර් ජාත්‍යන්තර ක්‍රමෝපායන අධ්‍යයන ආයතනයේදී පෙරේදා (27) එක් වෙමින් පැවසීය.පුළුල් ලෙස පක්ෂය දෙස බලන්නට බණ්ඩාරනායක ශී‍්‍රමතාණන් ඉගැන්වූ බව සිහිපත් කළ ජනාධිපතිවරයා අද මෙන්ම විවිධ බලවේගවලට මුහුණ දුන් බණ්ඩාරනායක මැතිනිය පක්ෂය වඩාත් ශක්තිමත් කළ බව පැවැසීය.පක්ෂයත් රජයත් වඩාත් ශක්තිමත් කරමින් ජනතාව සතුටින් තබන්නට සියලුදෙනාගේ සහාය අවශ්‍ය බව කී ජනාධිපතිවරයා එහිදී වෘත්තිකයන්ට විශාල කාර්යයභාරයක් පැවැරී ඇති බව වැඩිදුරටත් ප්‍රකාශ කළේය.මේ අවස්ථාවට ඇමැතිවරුන් වන මහාචාර්ය ජී. එල්. පීරිස්, ඩලස් අලහප්පෙරුම මහත්වරු සහ පළාත් ආණ්ඩුකාරවරු, ප්‍රධාන ඇමැතිවරු, මැතිඇමැතිවරු ඇතුළු පිරිසක් ද එක් වූහ..